લોકસભા ચુંટણી નજીક આવતા જ રામમંદિરનો મુદ્દો એક વાર ફરી ઉછળવા લાગ્યો છે. રામમંદિર નિર્માણને લઈને નિવેદન તેજ થઈ ગયા છે. આની વચ્ચે રામજન્મભૂમિ ન્યાસના કાર્યકારી અધ્યક્ષ અને પૂર્વ ભાજપ સાંસદ વિલાસ વેદાંતીએ કહ્યું છે કે અયોધ્યામા રામમંદિર નિર્માણની સમસ્યાનું સમાધાન થઈ ચુક્યું છે. તેમજ વર્ષ ૨૦૧૯માં લોકસભા ચુંટણી પૂર્વે રામમંદિરનું નિર્માણ શરૂ થઈ જશે. તેની જ રૂપરેખા તૈયાર કરવામાં આવી રહી છે.